b'\n_START_ARTICLE_\nVojko Duleti\xc4\x8d\n_START_SECTION_\nOsebno \xc5\xbeivljenje\n_START_PARAGRAPH_\nMed drugo svetovno vojno je bil mobiliziran v nem\xc5\xa1ko vojsko, boril se je v Gr\xc4\x8diji, nikoli ni bil \xc4\x8dlan partije, bil je deklarirani gej.\n_START_SECTION_\nDelo\n_START_PARAGRAPH_\nDuleti\xc4\x8d je svojo kariero za\xc4\x8del kot monta\xc5\xbeer leta 1958. Njegov prvi scenarij je bil za film Samorastniki. Kasneje je po literarnih predlogah re\xc5\xbeiral vse svoje celove\xc4\x8derne filme, vendar jim je vtisnil mo\xc4\x8dan avtorski pe\xc4\x8dat. Sodeloval je s Triglav filmom, z distribucijsko hi\xc5\xa1o Vesna film, z Viba filmom, predvsem v za\xc4\x8detku kariere pa se je veliko ukvarjal tudi s filmsko publicistiko._NEWLINE_Med slovenskimi re\xc5\xbeiserji sodi Duleti\xc4\x8d med umirjene ustvarjalce. Ustvarjal je v sebi lastnem slogu, v svojih filmih pa je s pomo\xc4\x8djo odli\xc4\x8dnih igralcev plasti\xc4\x8dno prikazal podobo kme\xc4\x8dkega, pode\xc5\xbeelskega in mestnega prebivalstva v boju za pre\xc5\xbeivetje, bodisi v vojnem, bodisi v mirnodobnem \xc4\x8dasu._NEWLINE_Duleti\xc4\x8dev filmski opus po ve\xc4\x8dini vsebuje slovensko tematiko, zaradi \xc4\x8desar njegovi filmi ne bele\xc5\xbeijo velikih prodajnih uspehov, niti niso v letih nastanka gostovali na filmskih festivalih.'